**Информация във връзка с подпомагане в овцевъдството през 2018 г.**

1. **Обезщетения на засегнати овцевъди с овцете – майки и кози – майки**
* На пострадалите земеделски стопани, във връзка с възникналите огнища на

заболяването чума по дребните преживни животни в обл. Ямбол (общ. Болярово и общ. Елхово) и обл. Бургас (общ. Малко Търново, общ. Приморско, общ. Созопол, общ. Средец и общ. Царево) се предоставя подпомагане от типа ***de minimis*** за покриване на загуби от нереализиране на мляко, ценови разлики на изкупена продукция и затруднения при изхранване на животните.

Единичната ставка за една овца-майка и/или коза-майка е в размер на **47 лв.** обл. Ямбол и обл. Бургас. Същата ще бъде увеличена с още 8 лв. след решение на УС на ДФЗ и ще стане **55 лв.**;

* За трите общини в обл. Ямбол (общ. Ямбол, общ. Стралджа и общ. Тунджа), в

които бе наложена едноседмична възбрана за продажба на сурово мляко, се предоставя подпомагане за пропуснати ползи от реализация на първична земеделска продукция (овче и козе мляко), като единичната ставка е в размер на **14 лв.** за една овца-майка и/или коза-майка. Ставката ще бъде увеличена с още 8 лв. след решение на УС на ДФЗ и ще стане **22 лв.**;

Срок за подаване на заявленията: **от 19 юли 2018 г. до 31 август 2018 г.**

Изплащането на помощта ще става **до 5 работни дни** от подаване на заявлението.

За улеснение на пострадалите животновъди заявления се подават в съответната Областна дирекция (ОД) на ДФ ”Земеделие” - гр. Бургас и гр. Ямбол, отдел „ПСМП“ или в Общинските служби „Земеделие“ към МЗХГ, в следните общини: Болярово, Елхово, Стралджа, Малко Търново, Приморско, Созопол, Средец и Царево.

1. Предоставяне на **помощ *de minimis*** за всички животновъди, които отглеждат

дребни преживни животни и не попадат в засегнатите от заболяването области - единичната ставка е в размер на **7 лв.** Предстои да се вземе решение на УС на ДФЗ за увеличение на ставката с още 8 лв. и същата ще стане **15 лв.**

Срок за подаване на заявленията: **от 19 юли 2018 г. до 31 юли 2018 г.**

Изплащане на помощта: **до 10 август 2018 г.**

1. **Подпомагане кампания директни плащания 2018 г.**

Всички пострадали животновъди, кандидатствали по схемите за обвързана подкрепа за Кампания 2018 г. (**схема за обвързано подпомагане за овце-майки и кози-майки в планински райони (10 – 49 животни) и схема за обвързано подпомагане за овце майки и кози майки под селекционен контрол**)ще получат подпомагане, вкл. за евтаназираните животни, като за тях няма да се изисква доказване на реализирани количества мляко и/или млечни продукти.

Аналогично, кандидатите по **схемата за преходна национална помощ за овце-майки и/или кози-майки, обвързана с производството**, ще бъдат допустими за подпомагане по схемата. За целта кандидатът и/или упълномощено от него лице трябва да попълни и подаде в съответната областна дирекция на Държавен фонд „Земеделие“-Разплащателна агенция и общинските служби по земеделие на територията на засегнатите общини от областите Бургас (Малко Търново, Приморско, Созопол, Средец, Царево) и Ямбол (Болярово, Елхово), формуляр по образец за форсмажорното обстоятелство, с представени доказателствени документи за събитието.

1. Обезщетения за евтаназирани животни.

Животновъдите с евтаназирани животни получават обезщетения, които са

изчислени по видове и категории животни, като е отчетена пазарната цена, теглото на животното и неговата развъдна стойност. Така се формират два вида обезшетения за стокови животни и такива под селекционен контрол.

При **стоковите животни**, обезщетенията варират, както следва:

|  |  |
| --- | --- |
| ***Категория животни*** | ***Цена за 1 животно*** |
| Агнета до 6 месеца за угояване | 140 |
| Шилета от 6 до 12 месеца за угояване | 160 |
| Шилета от 12 до 18 месеца за угояване | 160 |
| Овце за угояване | 190 |
| Ярета до 6 месеца  | 140 |
| Козлета от 6 до 12 месеца за угояване | 160 |
| Кози за угояване | 190 |

При определяне индивидуална цена на всяко животно под селекционен

контрол са отчетени и племенната стойност на животното на база неговата млечност,поредността на лактацията, като за  **мъжките разплодни животни** получената крайна стойност се удвоява.

|  |  |  |
| --- | --- | --- |
|  | **среден минимален размер лв.** | **среден максимален размер лв.** |
| **овца-майка** | 234,66 | 436 |
| **коч** | 690 | 713 |

Към 18.07.2018 г. са изплатени обезщетения на собствениците на убитите животни от заболяването „Чума по дребните преживни животни“ общо ***416 413, 52 лв.*** за ***1 530*** ***броя животни***. Разпределението по области е следното: за област Ямбол са обезщетени общо ***1 356*** броя животни на стойност ***119 192, 62*** ***лв.***, за област Бургас общо ***474 броя животни*** на стойност ***297 220, 90 лв.***